钦定古今图书集成/明伦汇编/交谊典/第001卷 > 《性理会通》 > 《系辞下传》
## 钦定古今图书集成/明伦汇编/交谊典/第001卷 > 《性理会通》 > 《系辞下传》

子曰：“《知几》其神乎？君子上交不谄，下交不渎，其知几
乎！”

〈大全〉朱子曰：“‘知几其神乎’！便是这事难。如邦有道，危言危行；邦无道，危行言逊。今有一样人，其不畏者，又言过于直；其畏谨者又缩做一团，更不敢说一句话。此便是晓不得那几。若知几则自中节，无此病矣。君子上交贵于恭，逊恭则便近于谄；下交贵于和，易和则便近于渎。盖恭与谄相近，和与渎相近，只争些子，便至于流也。”又曰：“凡人上交必有些小趋奉底心，下交必有些小简傲底心，所争又只是些子。能于此而察之，非知几者莫能。”